Korenovski rayonu

Korenovski rayonu () — Rusiya Federasiyası, Krasnodar diyarının tərkibində inzibati ərazi vahidi. İnzibati mərkəzi Korenovsk şəhəridir.

 Coğrafiyası 
Korenovski rayonu Krasnodar diyarının mərkəzində yerləşir. Ərazinin sahəsi 1426 km²-dir. Bölgənin iqlimi mülayim kontinentaldır.

 Tarix 
Korenovski rayonu 2 iyun 1924-cü ildə Cənub-Şərq vilayətinin Kuban dairəsinin bir hissəsi olaraq qurulur. Buraya Kuban-Qara dəniz vilayətinin ləğv edilmiş Krasnodar bölməsinin ərazisinin bir hissəsi daxil idi.

Əvvəlcə rayona 19 kənd şurası daxil idi: Anapski, Babiçe-Korenovski, Babiçe-Çernigovski, Beysuqski, Beysujenski, Berezanski, Bratkovski, Buzinovski, Burakovski, Vıselkovski, Dyadkovski, Juravski, İnoqorodne-Malevanı, Kazaçe-Malevannı, Novosuvorovski, Plastunovski, Platnirovski, Razdolnenski.

16 noyabr 1924-cü ildən bu rayon Şimali Qafqaz diyarının, 10 yanvar 1934-cü ildən Azov-Qara dəniz diyarının bir hissəsi idi.

28 dekabr 1934-cü ildə Vıselkovski və Plastunovski rayonları onun tərkibindən ayrılır.

13 sentyabr 1937-ci ildən Korenovski rayonu Krasnodar diyarının bir hissəsi olur.

SSRİ-də sənaye və kənd ərazilərinin yaradılması ilə, 11 fevral 1963-cü ildə Korenovski rayonu ləğv edildi və ərazisi Krasnodar diyarının Ust-Labinski rayonuna verildi.

3 mart 1964-cü ildə Korenovski rayonu əvvəlki sərhədləri daxilində bərpa edildi.

1993-cü ildə kənd sovetlərinin fəaliyyətinə son verilir. Kənd idarələrinin əraziləri kənd dairələrinə çevrilir.

2005-ci ildə rayonda 10 inzibati vahidlik qurulur. 1 şəhər və 9 kənd inzibati vahidliyi.

 Əhali 
2007-ci ildə əhalisi 85,7 min nəfərdir. 1 yanvar 2006-cı il tarixinə rayon əhalisi 85 262 nəfər təşkil etmişdir. Bunlardan 48,2% -i şəhər sakinləri, 51,8% -i kənd sakinləridir. Bütün əhali arasında kişilər 46,3 %, qadınlar 53,7 % təşkil edir. Ümumi əhalinin 50626 (59,4 %) nəfəri əmək qabiliyyətli insanlar, 23,4 %-i pensiyaçılardır.

 İnzibati-ətazi vahidləri 
Kanevski rayonunda 1 şəhər və 9 kənd inzivati vahidliyinə 38 yaşayış məntəqəsi daxildir.

 İqtisadiyyat 
İqtisadiyyatın əsas sahəsi kənd təsərrüfatıdır. Yeyinti sənayesinin iri müəssisələri: süd konserv zavodu, şəkər fabriki (ASC Korenovsksahar).

 Nəqliyyat 
Krasnodar I — Korenovsk — Tixoretskaya dəmir yolu və Don federal magistral yolu Korenovski rayonundan keçir.

 Sosial sahə 
Rayonda 23 ümumtəhsil məktəbi, peşə məktəbi, Kuban Dövlət Universitetinin bir filialı (2013-cü ildə bağlanmışdır) fəaliyyət göstərir.

Rayon kitabxana şəbəkəsinə 25 kitabxana daxildir. Burada 28 klub və mədəniyyət evi, Korenovskaya və Platnirovskaya uşaq incəsənət məktəbləri, milli tarix və diyarşünaslıq muzeyi, kino və video əyləncə müəssisəsi, Korenovskaya mədəniyyət və istirahət parkı var.

Rayonda üç stadion, 26 idman zalı və üzgüçülük hovuzu var.

Rayonda 4 xəstəxana, 34 ambulatoriya və orta tibb məntəqəsi var.

 İstinadlar 

 Mənbə 
 Официальный сайт Администрации района
 Виртуальный Кореновск. Достопримечательности Кореновска и прогулки по городу в виртуальных панорамах
 Муниципальное образование Кореновский район
 Кореновский район на портале исполнительных органов власти края
 Инвестиции и инвестиционные проекты Кореновского района (инвестиционный портал Кореновского района) 
 Poçt indeksi:
 Почтовые индексы: Кореновский Район
 Почтовые индексы | Краснодарский край | Кореновский район